CELEX: 32006R1784
Language: lt
Date: 2006-12-04 00:00:00
Title: 2006 m. gruodžio 4 d. Komisijos reglamentas (EB) Nr. 1784/2006, iš dalies keičiantis Europos Parlamento ir Tarybos reglamentą (EB) Nr. 2037/2000 dėl technologijos agentų naudojimo

5.12.2006   
            
            
               LT
            
            
               Europos Sąjungos oficialusis leidinys
            
            
               L 337/3
            
         
      KOMISIJOS REGLAMENTAS (EB) Nr. 1784/2006
   2006 m. gruodžio 4 d.
   iš dalies keičiantis Europos Parlamento ir Tarybos reglamentą (EB) Nr. 2037/2000 dėl technologijos agentų naudojimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 2 straipsnio šešioliktos įtraukos trečią sakinį,
   kadangi:
   
               (1)
            
            
               Ozono sluoksnį ardanti medžiaga tetrachlormetanas (CTC) yra įtraukta į Reglamento (EB) Nr. 2037/2000 I priedo IV grupėje nurodytų kontroliuojamų medžiagų sąrašą, todėl jai yra taikomi tame reglamente nurodyti reikalavimai.
            
         
               (2)
            
            
               Atsižvelgiant į Monrealio protokolu dėl ozono sluoksnį ardančių medžiagų sudarytos technologijos agentų darbo grupės 2004 m. spalio mėn. pažangos ataskaitoje (2) pateiktą naujausią informaciją ir jos praneštus technikos pokyčius, Monrealio protokolo šalių 2005 m. gruodžio mėn. įvykusiame septynioliktajame posėdyje priėmė Sprendimą XVII/7 (3). Kalbant konkrečiau, Sprendimu XVII/7 į atnaujintą Sprendimo X/14 A lentelę yra įtraukiamas CTC, kaip radioizotopais ženklinto ciankobalamino, vaisto, naudojamo greičiausiai vitamino B12 trūkumo galimoms pasekmėms diagnozuoti, gamybai skirtas technologijos agentas.
            
         
               (3)
            
            
               Šiuo metu CTC, kaip radioizotopais ženklinto ciankobalamino gamybai skirtą technologijos agentą, yra draudžiama naudoti Bendrijoje pagal Reglamentą (EB) Nr. 2037/2000. Siekiant, kad jį būtų galima naudoti šiuo konkrečiu atveju pagal anksčiau nurodytą sprendimą, kuris buvo neseniai pasirašytas pagal Monrealio protokolą, turėtų būti iš dalies pakeistas Reglamento VI priedas.
            
         
               (4)
            
            
               Šiame reglamente numatytos priemonės atitinka pagal Reglamento (EB) Nr. 2037/2000 18 straipsnio 1 dalį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2037/2000 VI priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 4 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 244, 2000 9 29, p. 1. Reglamentas su paskutiniais pakeitimais, padarytais Reglamentu (EB) Nr. 1366/2006 (OL L 264, 2006 9 25, p. 12).
   
      (2)  Technologijos agentų darbo grupės ataskaita, 2004 m. spalio mėn., p. 17. (http://hq.unep.org/ozone/teap/Reports/PATF/PATF_Report2004.pdf).
   
      (3)  Monrealio protokolo šalių septynioliktasis posėdis, 2005 m., Sprendimas XVII/7: Kontroliuojamų medžiagų, kurios yra naudojamos kaip technologijos agentai, naudojimo būdų sąrašas. (http://hq.unep.org/ozone/Meeting_Documents/mop/17mop/17mop-11.e.pdf).
   
      PRIEDAS
      
         
            „VI PRIEDAS
            Procesai, kurių metu kontroliuojamos medžiagos naudojamos kaip technologijos agentai, kaip nurodyta 2 straipsnio šešioliktoje įtraukoje
            
                        a)
                     
                     
                        tetrachlormetano naudojimas azoto trichloridui pašalinti gaminant chlorą ir kaustinę sodą;
                     
                  
                        b)
                     
                     
                        tetrachlormetano naudojimas liekamosiose dujose esančiam chlorui redukuoti gaminant chlorą;
                     
                  
                        c)
                     
                     
                        tetrachlormetano naudojimas gaminant chlorkaučiuką;
                     
                  
                        d)
                     
                     
                        tetrachlormetano naudojimas gaminant izobutilacetofenoną (ibuprofen-analgetiką);
                     
                  
                        e)
                     
                     
                        tetrachlormetano naudojimas gaminant polifenilentereftalamidą;
                     
                  
                        f)
                     
                     
                        tetrachlormetano naudojimas gaminant radioizotopais ženklintą ciankobalaminą;
                     
                  
                        g)
                     
                     
                        CFC-11 naudojimas gaminant plono sintetinio poliolefino pluošto lakštus;
                     
                  
                        h)
                     
                     
                        CFC-12 naudojimas Z-perfluorpolieterių ir difunkcinių darinių perfluorpolieterio poliperoksido prekursorių fotocheminėje sintezėje;
                     
                  
                        i)
                     
                     
                        CFC-113 naudojimas perfluorpolieterio poliperoksido tarpiniams junginiams redukuoti perfluorpolieterių diesteriams gaminti;
                     
                  
                        j)
                     
                     
                        CFC-113 naudojimas gaminant didelio veiksmingumo perfluorpolieterio diolius;
                     
                  
                        k)
                     
                     
                        tetrachlormetano naudojimas gaminant ciklodimą;
                     
                  
                        l)
                     
                     
                        chlorofluorangliavandenilių (HCFC) naudojimas a–k punktuose išvardytų procesų metu pakeičiant CFC arba tetrachlormetaną.“